สวัสดีค่ะ หนูอายุ17ค่ะพอดีโดนข่วนที่มือตรงนิ้วกลางค่ะ แผลนิดเดียวไม่ลึกมาก ยาวไม่ถึง1เซน เลือดไหลซิบๆ โดนปั๊บก็รีบไปล้างด้วยน้ำสะอาดแล้วล่างด้วยสบู่(ตอนนั้นอยู่ที่ศูนย์ปฏิบัติธรรมเล็กๆในตำบล)พอกลับบ้านก็เอาskin shield มาทาตรงแผล ไม่มีอาการแสบแผลค่ะ ประวัติหนูเคยฉีดยากันพิษสุนัขบ้าเยอะมากเพราะชอบเล่นกับหมาแมว ครั้งล่าสุดเพิ่งฉีดไปเมื่อเดือนธันวาคม(8เดือนที่ผ่านมา)นิดนึงนะค่ะ แมวที่ข่วนหนูเป็นแมวศูนย์ ตัวผู้ค่ะ อายุ1ปีกว่าๆ ฉีดยากันบ้าแล้ว1เข็ม เป็นแมวที่นิ่งๆไม่ค่อยได้ออกไปเที่ยวเล่นเพราะทางศูนย์เขากักกันบริเวณ ตอนเช้าก็ปล่อยตกดึกก็เอาเข้ากรง ไม่ค่อยได้สุงสิงกะแมวอื่นยกเว้นพี่น้องคอกเดียวกัน แต่พี่น้องมันทุกตัวฉีดยาแล้วและก็กักกันบริเวณเช่นเดียวกัน หนูโดนข่วนเพราะ ถือไม้กวาดอยู่และดูเหมือนมันจะมาเล่นไม้กวาด เล่นไปเล่นมามันก็กระโดดจะตะปบด้ามไม้กวาดที่หนูถืออยู่ เล็บมันก็เลยโดนนิ้วหนูพอดีค่ะ***ขอปรึกษานิดนึงนะคะ วัคซีนป้องกันพิษสุนัขบ้าป้องกันได้กี่เดือนคะ เห็นเขาบอกป้องกันได้6เดือน แต่หนูเพิ่งไปฉีดมาเมื่อ8เดือนที่แล้ว มันยังป้องกันได้อยู่ใช่ไหมคะ ขอบค่ะ***
สวัสดีค่ะ หากเคยได้ฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม และได้ฉีดวัคซีนพิษสุนัขบ้ากระตุ้นมาหลายครั้ง โดยเข็มสุดท้ายฉีดไปเมื่อ 8 เดือนก่อน เมื่อโดนแมวข่วนอีกในวันนี้ ยังไม่จำเป็นต้องไปฉีดวัคซีนกะระตุ้นอีกค่ะ เนื่องจากระดับของภูมิคุ้มกันในการป้องกันโรคยังคงสูงเพียงพอในการป้องกันการเกิดโรคได้นอกจากนี้ อาจสังเกตอาการแมวไปร่วมด้วย หากแมวไม่ตายภายใน 4-5 วัน แสดงว่าแมวไม่ได้เป็นดรคพิษสุนัขบ้า และ ก็จะไม่ติดโรคพิษสุนัขบ้าค่ะสำหรับบาดแผล เมื่อล้างทำความสะอาดด้วยบสบุ่ในครั้งแรกแล้ว หลังจากนั้นล้างแผลด้วยน้ำเกลือทุกวัน ใส่ยาฆ่าเชื้อ เช่น โพวิโดน ไอโอดีน เป็นต้น หลีกเลี่ยงไม่ให้แผลโดนน้ำจนกว่าแผลจะหายค่ะ